CELEX: 32014D0024(01)
Language: bg
Date: 2014-06-05 00:00:00
Title: 2014/338/ЕС: Решение на Европейската централна банка от 5 юни 2014 година за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото (ЕЦБ/2014/24)

7.6.2014   
            
            
               BG
            
            
               Официален вестник на Европейския съюз
            
            
               L 168/117
            
         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 5 юни 2014 година
   за изменение на Решение ЕЦБ/2010/23 относно разпределянето на паричния доход на националните централни банки на държавите членки, чиято парична единица е еврото
   
      (ЕЦБ/2014/24)
   
   
      (2014/338/ЕС)
   
   Управителният съвет на Европейската централна банка,
   като взе предвид Устава на Европейската система на централните банки и на Европейската централна банка, и по-специално член 32 от него,
   като има предвид, че:
   
               (1)
            
            
               Решение ЕЦБ/2010/23 (1) установява механизъм за обединяване и разпределяне на паричния доход от операции на паричната политика.
            
         
               (2)
            
            
               В член 5, параграф 2 от Решение ЕЦБ/2010/23 се посочва, че сумата на паричния доход на всяка НЦБ се намалява със сума, равна на всяка лихва, начислена или платена по пасиви, включени в базисните пасиви, и в съответствие с всяко решение на Управителния съвет, съгласно член 32.4, втора алинея от Устава на Европейската система на централните банки и на Европейската централна банка. Следва да се поясни, че всеки доход, получен по пасиви, включени в базисните пасиви, следва да се добави към подлежащия на консолидиране паричен доход на НЦБ.
            
         
               (3)
            
            
               Решение ЕЦБ/2010/23 следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменение
   Член 5, параграф 2 от Решение ЕЦБ/2010/23 се заменя със следното:
   
      „2.   Сумата на паричния доход на всяка НЦБ се коригира със сума, равна на всяка лихва, начислена, платена или получена по пасиви, включени в базисните пасиви, и в съответствие с всяко решение на Управителния съвет, съгласно член 32.4, втора алинея от Устава на ЕСЦБ.“
   
   Член 2
   Влизане в сила
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено във Франкфурт на Майн на 5 юни 2014 година.
      
         
            Председател на ЕЦБ
         
         Mario DRAGHI
      
   
   
      (1)  Решение ЕЦБ/2010/23 от 25 ноември 2010 г. относно разпределянето на паричния доход на националните централни банки на държавите членки, чиято парична единица е еврото (ОВ L 35, 9.2.2011 г., стр. 17).